Nesten voksen (dokumentarserie)

Nesten voksen var en norsk dokumentarserie og samtaleprogram som omhandlet ungdom som stod på terskelen til voksenlivet. Serien ble sendt i ungdomsmagasinet Flimra i 1984. En oppfølgingsepisode ble i tillegg sendt om høsten. 

Programmet ble godt mottatt av TV-anmelderneVG - Ny suksess for Trond Viggo (22.02.1984, s.42) «"Et av NRKs mest spennende prosjekt på lenge", skrev VGs TV-anmelder etter første del av Flimraprogrammet «Nesten voksen» for 14 dager siden. Også andre kritikere trykket programmet til sitt bryst.» og ble av Ingar Sletten Kolloen beskrevet som «en seier for samtalen som programform». Kringkastingsrådet beskrev den som meget vellykket og positiv.Aftenposten - "Nesten voksen" positiv serie (10.5.1984) «Fjernsynsutvalget i Kringkastingsrådet mener tv-serien "Nesten voksen" er meget vellykket og positiv.»

Ved årsskiftet 2012/2013 ble det sendt en ny runde der Torgersen oppsøkte de ungdommene som deltok i det første programmet.

Om programmet
Intervjuer Trond-Viggo Torgersen og 17 ungdommer bodde sammen i en tom leilighet i en uke der ulike ungdomsrelaterte tema ble belyst gjennom samtale. Utgangspunktet for de ulike samtalene var tema som sex, arbeidsløshet, rus, Gud, utdanning, vennskap og moral. Chris Foss var produsent.VG - TV for ungdom (08.02.1984, s.46)

Det var Chris Foss som hadde gjort forarbeidet til programserien. For å få et representativt utvalg av ungdommer, intervjuet
han i alt 400 kandidater fra 16 til noen og tyve år før de 17 ble plukket ut. I en uke sommeren 1983 bodde denne gruppen på studenthotell i Oslo og brukte tiden til å bli kjent med hverandre og programlederne. Hver dag samlet de seg i en tom leilighet, der de skulle fortelle om egne følelser og meninger på en rekke områder.Aftenposten - Ungdommen om seg selv (27.1.1984) «For ungdom skal dette være en veiledningsserie i det å bli voksen. For de voksne er det ment som en opplysningsserie om hvordan de unge føler og hva som opptar dem. Vi vil prøve å rive ned noen myter og skape forståelse. Det er viktig, ikke minst for myndighetene som styrer ungdomspolitikken, mener Foss og Torgersen»

Programmet hadde en ganske nærgående stil og ble av enkelte beskyldt for drive med «sosialpornografi».

Oppfølgere
1984
De 17 ungdommene ble atter samlet sommeren 1984 til en slags oppsummerende samtale.  Denne gang handlet det i hovedsak om de reaksjonene som kom i kjølvannet av serien, den sterke presseeksponeringen og hva serien hadde betydd for dem.Kolloen, Ingar Sletten  (Aftenposten) - Ekte menneskemøter (13.9.1984) «De ble spurt om hva serien hadde betydd i deres liv. Noen beklaget den sterke presseeksponeringen enkelte hadde blitt utsatt for. Andre tok dette som noe positivt.»«Serien ble også en seier for samtalen som programform. Og det bør vi vel være glad for?» Denne enkeltstående episoden ble sendt 12. september 1984.

2013
I 2012 reiste Torgersen rundt for nye samtaler med de 17 opprinnelige deltagerne. Ett av de mest sentrale spørsmålene var om voksenlivet hadde blitt slik de trodde for snart 30 år siden. Episodene ble sendt i 2012 og 2013.

Påvirkning
Trond-Viggo Torgersens programserie Resten av livet (1985) var basert på samme konsept som Nesten voksen.

Deltakere
Turid Thomassen (f. 1965)
Anja Stidahl (f. 1965)
Jo Håkon Grue (f. 1964)
Ingunn Kroken (f. 1960)
Christel Bolme (f. 1962)
Jørn Ståle Stenslie (f. 1965)
Jeannet Maria Sen (f. 1966)
Jørgen Vik (f. 1965)
Geggen Mauno (f. 1964, d. 2017)
Kristian (f. 1964)
Sissel Kristoffersen (f. 1964)
Nana (f. 1965)
Helge (f. 1965)
Sindre Slinning (f. 1965)
Mona H Bjørdal (f. 1966)
Lars Magne (f. 1964)
Lene (f. 1965)
Mikkel (f. 1959)

Referanser

 Eksterne lenker 


Kategori:TV-produksjoner på NRK
Kategori:Norske ungdomsprogrammer på TV
Kategori:Norske TV-produksjoner fra 1980-årene